Document ID: 31983D0339

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1983
για τροποποίηση των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου στην Ελλάδα
(Το κείμενο στην ελληνική γλώσσα είναι το μόνο αυθεντικό)
(83/339/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 82/786/ΕΟΚ (2), και ιδίως το άρθρο 2 παράγραφος 3,
Εκτιμώντας:
ότι η οδηγία 81/645/ΕΟΚ του Συμβουλίου της 20ής Ιουλίου 1981 σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ελλάδα) (3), περιγράφει τις περιοχές της Ελλάδας που περιλαμβάνονται στον κοινοτικό κατάλογο των μειονεκτικών περιοχών, κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η ελληνική κυβέρνηση υπέβαλε αίτηση, σύμφωνα με το άρθρο 2 παράγραφος 1 της οδηγίας 75/268/ΕΟΚ, για τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 81/645/ΕΟΚ·
ότι οι νέες ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ τηρούν τους δείκτες και τις αξίες που αναφέρονται στην οδηγία 81/645/ΕΟΚ, που αφορά τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ελλάδα), για την οριοθέτηση των ζωνών κατά την έννοια του άρθρου 3 παράγραφος 3 της οδηγίας 75/268/ΕΟΚ ·
ότι η μεταφορά ορισμένων ζωνών που περιλαμβάνονται ήδη στον κατάλογο των περιοχών κατά την έννοια του άρθρου 3 παράγραφος 4 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής, γίνεται σύμφωνα με τους δείκτες και τις αξίες, καθώς και τα κριτήρια εξαιρέσεως που αναφέρονται στην οδηγία 81/645/ΕΟΚ για την οριοθέτηση των ορεινών περιοχών·
ότι οι μειονεκτικές ζώνες που προκύπτουν από τις τροποποιήσεις τηρούν τους δείκτες και τις αξίες που αναφέρονται στην οδηγία 81/645/ΕΟΚ για καθορισμό των ορίων των ζωνών κατά την έννοια του άρθρου 3 παράγραφος 4 της οδηγίας 75/268/ΕΟΚ·
ότι διοικητικές τροποποιήσεις απαιτούν ορισμένες τροποποιήσεις του καταλόγου των ζωνών χωρίς αυτό να αφορά την επέκταση αυτών των ζωνών·
ότι το σύνολο των τροποποιήσεων που ζητά η ελληνική κυβέρνηση, στο πλαίσιο του άρθρου 2 παράγραφος 3 της οδηγίας 75/268/ΕΟΚ, συνεπάγεται αύξηση της εκμεταλλευόμενης γεωργικής έκτασης του συνόλου των μειονεκτικών περιοχών που δεν είναι ανώτερη από 1,5 % του συνόλου της εκμεταλλευόμενης γεωργικής έκτασης της Ελλάδας·
ότι έχει ζητηθεί η γνώμη της Επιτροπής του ΕΓΤΠΕ για τις χρηματοδοτικές πλευρές της υπόθεσης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών περιοχών στην Ελλάδα, ο οποίος εμφαίνεται στο παράρτημα της οδηγίας 81/645/ΕΟΚ, τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στην Ελληνική Δημοκρατία.
Έγινε στις Βρυξέλλες, στις 23 Ιουνίου 1983.

Labels: 18
15
19
6